Diari Oficial de la Generalitat Valenciana


Sumari del DOGV 3977, del 10-04-2001 (2001/2564)

RESOLUCIÓ de 15 de febrer del 2001, del conseller de Sanitat, per la qual es convoquen tres cursos regulars per a la formació d'infermeres i infermers d'empresa a la Comunitat Valenciana.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2001/2564


Data del document
:   15-02-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * ensenyament mèdic
    * personal sanitari

RESOLUCIÓ de 15 de febrer del 2001, del conseller de Sanitat, per la qual es convoquen tres cursos regulars per a la formació d'infermeres i infermers d'empresa a la Comunitat Valenciana. [2001/X2564]
  
D'acord amb la Resolució de 22 de setembre de 1995, de la Direcció General de l'Institut Nacional de la Salut i en virtut del Reial Decret 1.612/1987, de 27 de novembre, sobre traspàs a la Comunitat Valenciana de les funcions i els serveis de l'Institut Nacional de la Salut, aquesta Conselleria de Sanitat, d'acord amb les facultats que li estan conferides, ha resolt convocar els Cursos Regulars d'Infermers/res d'Empresa del 2000, d'acord amb les bases següents:
  
1. Normes generals
  
1.1 Es convoquen, d'acord amb l'Escola Nacional de Medicina del Treball, tres cursos regulars d'infermeres i infermers d'empresa de 300 hores lectives, que es faran a València, Castelló de la Plana i Alacant respectivament, que no podran coincidir en el temps. El nombre de places convocades és de 90, corresponent-ne 30 a cada un dels cursos convocats, i es cobriran de la manera següent:
  
- Quinze (15), cinc per cada curs, es reserven per a aquells ATS-DUI, que hagen finalitzat els estudis d'infermeria en 1998, 1999 i 2000. Si el nombre de sol·licituds excedira el de places reservades, se seleccionaran per concurs de mèrits segons el barem de l'apartat 4 d'aquesta convocatòria.
  
- La resta (25 per cada curs), es cobriran també per concurs de mèrits, quan el nombre de sol·licituds supere el de places oferides.
  
En cada curs, sense perjudici de les 30 places convocades, aquesta Conselleria de Sanitat disposarà fins a 5 places més per atendre les seues necessitats de formació de personal ATS-DUI.
  
1.2 Si no hi ha prou demanda, la Conselleria de Sanitat podrà cancel·lar la realització d'aquest curs.
  
1.3 Els mèrits valorables en el concurs que se cita en l'apartat 1.1, així com la documentació acreditativa necessària perquè siguen valorats aquests mèrits, seran els que s'estableixen en el barem que figura en la base 4 d'aquesta convocatòria.
  
1.4 No es valoraran els mèrits que no s'acrediten degudament, tal com determina la base 4 de la convocatòria.
  
1.5 La presentació de documentació acreditativa dels mèrits al·legats distinta a la requerida o el fet de no presentar-la produirà la no valoració dels mèrits corresponents, però no serà causa d'exclusió de l'aspirant per a participar en el procés de selecció.
  
1.6 La documentació acreditativa dels mèrits valorables serà presentada juntament amb la sol·licitud en el termini establit en la base 3.
  
2. Requisits
  
2.1 Serà requisit comú per a tots els aspirants estar en possessió del títol de diplomat en infermeria o ajudant tècnic sanitari o practicant o infermer/a.
  
2.2 Els sol·licitants de les places de nacionalitat espanyola, o els nacionals d'altres països de la Unió Europea acreditaran la seua nacionalitat mitjançant la presentació de còpia compulsada del document nacional d'identitat o el que el substituïsca reglamentàriament.
  
2.3 Els requisits establits en els apartats 2.1 i 2.2 (títol d'ATS/DUI i document que acredite la nacionalitat espanyola), i els mèrits al·legats segons el barem de l'apartat 4 s'acreditaran mitjançant la presentació del títol i el DNI (o document substitut) originals, o fotocòpies legalitzades davant notari o compulsada pels òrgans de cada administració pública que tinga atribuïdes les competències d'expedició de còpies autèntiques de documents públics o privats segons l'article 46 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2.4 Els requisits establits en els apartats 2.1 i 2.2 s'han de complir en el moment de finalitzar el termini de presentació d'instàncies.
  
3. Sol·licituds
  
3.1 La sol·licitud per a prendre part en el curs s'ajustarà al model oficial, que figura en l'annex I d'aquesta convocatòria. L'aspirant hi farà constar en quin curs vol participar i en quin ordre de preferència si es presenta a tots tres.
  
3.2 Juntament amb la sol·licitud, els aspirants presentaran:
  
1. Una autovaloració de mèrits per part del sol·licitant, segons l'annex II i
  
2. Tota la documentació que acredite, a més dels requisits especificats en la base 2, els mèrits aportats per l'aspirant per a baremar, segons que diu el paràgraf 1.3.
  
3.3 Les sol·licituds aniran adreçades a la Direcció de l'Escola Valenciana d'Estudis per a la Salut, c/ Juan de Garay, 21, 46639-València. Es podran presentar en el registre de l'Escola Valenciana d'Estudis per a la Salut (EVES), en els registres de les direccions territorials i dels serveis centrals de la Conselleria de Sanitat o en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.4 El termini de presentació de sol·licituds serà de 15 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
4. Barem de mèrits
  
Només es valoraran els mèrits acadèmics i professionals degudament acreditats segons s'especifica en la base 2.3 d'aquesta convocatòria; la valoració es farà estrictament d'acord amb el barem següent:
  
4.1 Mèrits acadèmics:
  
Qualificació per assignatura Puntuació
  
Excel·lent amb matrícula d'honor 2.00
  
Excel·lent 1.00
  
Notable 0.50
  
Es valorarà la nota mitjana de l'expedient acadèmic.
  
4.2 Mèrits professionals:
  
4.2.1 Experiència professional.
  
Es valoraran els serveis de salut laboral prestats: (I) com a ATS-DUI en els antics serveis mèdics d'empresa, (II) com a ATS-DUI en la Unitat Bàsica Sanitària del Servei de Prevenció de Riscos Laborals, de l'empresa mateix o alié, que dispose de l'autorització administrativa preceptiva, (III) com a ATS-DUI en una Mútua d'Accidents de Treball i Malalties Professionals i (IV) com a ATS-DUI de l'administració, en llocs de treball integrats en unitats sanitàries específicament dedicades bé a la salut laboral de la població treballadora en general (tècnics mitjans de salut laboral, ATS-visitadors de les inspeccions mèdiques, gabinets de seguretat i higiene en el treball), bé a la dels treballadors del centre o centres de la mateixa administració local, autonòmica o estatal.
  
L'acreditació de l'experiència professional en salut laboral a què fa referència el paràgraf anterior, es farà necessàriament de la manera següent:
  
(A) Els serveis prestats com a ATS-DUI en els antics serveis mèdics d'empresa, com a ATS-DUI en les mútues, i/o com a ATS-DUI en les unitats bàsiques sanitàries dels serveis de prevenció de riscos laborals propis o aliens, es farà mitjançant dos tipus de documents: (1) Per una banda certificació expressa del Servei de Salut Laboral de la Direcció General per a la Salut Pública de la Conselleria de Sanitat (carrer del misser Mascó, 31, 46968 València), que tals serveis es presten i/o es van prestar en unitats administratives autoritzades, i (2) certificat de l'empresa del temps treballat, en anys i mesos, que anirà acompanyat necessàriament de documentació que demostre el vincle laboral fefaent (TC2, nòmina, informe de vida laboral de l'INSS, etc.) la validesa del qual la determinarà la comissió de selecció.
  
(B) Els serveis prestats com a ATS-DUI en unitats o serveis sanitaris de l'administració local, autonòmica o estatal, amb funcions inequívocament relacionades amb la salut laboral dels treballadors, seran acreditats mitjançant la certificació oficial corresponent del màxim responsable del centre de treball, en la qual s'indique (1) unitat/servei de treball, (2) funcions de prevenció que s'hi han exercit, i (3) temps d'exercici de les funcions.
  
Per cada mes treballat: 0.10 punts ((màxim 3 punts)
  
4.2.2 Cursos i formació en salut laboral.
  
Es valoraran aquells en què figure expressament el nombre d'hores docents i que hagen estat fets en centres i organismes oficials amb docència reconeguda i específica en la salut laboral (Escola Nacional de Medicina del Treball, Institut Nacional de Seguretat i Higiene en el Treball, Escoles Universitàries Professionals de Medicina del Treball, Conselleria d'Economia, Hisenda i Ocupació, entitats formatives acreditades per l'autoritat laboral per a impartir docència en matèria de prevenció de riscos laborals), o no específica (Universitat, EVES i altres Escoles de Salut Pública, Escola Nacional de Sanitat). Pel que fa al seu contingut, es tindran en compte tots els efectuats que tracten matèries de la salut laboral, i també les disciplines relacionades amb aquesta (toxicologia, epidemiologia, medicina preventiva, salut pública), i qualsevol altre que així es considere a juí de la comissió de selecció.
  
Cada hora lectiva, acreditada per diploma o certificat: 0.02 punts (màxim de 5 punts)
  
4.2.3 Comunicacions i publicacions.
  
Les relacionades amb salut laboral, i disciplines afins ja indicades, en l'apartat 4.2.2, i amb els criteris següents:
  
- les comunicacions i pòsters en congressos d'àmbit nacional, es puntuaran amb 0.1 punts, les presentades en congressos internacionals amb 0.2 punts.
  
- les ponències en congressos nacionals es puntuaran amb 0.3 punts, i en internacionals amb 0.4 punts.
  
- les publicacions en revistes de difusió nacionals amb 0.4 punts, i si és internacional amb 0.6 punts.
  
- les publicacions en llibres i monografies es puntuaran amb 0.5 punts.
  
Per a valorar-ho se n'hauran de presentar separates, o fotocòpies compulsades (màxim de 3 punts)
  
4.2.4 Docència en salut laboral:
  
Es valoraran les activitats docents dels aspirants el contingut de les quals tracte la salut laboral o alguna de les matèries del curs relacionades amb aquestes, i que s'hagen dirigit a altres professionals titulats interessats en la salut laboral (en cursos organitzats per algun dels centres indicats en l'apartat 4.2.2).
  
Per cada 1 hora de docència: 0.02 punts (màxim de 2 punts)
  
4.2.5 Altres mèrits relacionats amb la salut laboral.
  
Els valorarà la comissió de selecció (cursos rebuts sobre prevenció de riscos laborals de nivell bàsic organitzats per un servei de prevenció i que no conste que estiguen acreditats per l'autoritat laboral, activitat docent en matèria de salut laboral impartida a treballadors d'un centre de treball o MATMP, beques i participació en projectes d'investigació, altres titulacions, etc., tots ells relacionats amb la salut laboral). Màxim d'1 punt.
  
5. Comissió de selecció
  
5.1 La selecció d'aspirants d'acord amb el barem indicat en la base 4, la realitzarà una comissió de selecció nomenada per resolució del subsecretari per a l'Agència Valenciana de la Salut, presidida per la directora de l'EVES o la persona que delegue. Com a vocals actuaran dos representants de la Direcció General per a la Salut Pública i dos professors del curs, pertanyents a la Conselleria de Sanitat. Un d'aquests farà de secretari. Cada membre de la comissió de selecció tindrà un suplent.
  
5.2 Els membres de les comissions de selecció hauran d'abstenir-se d'intervenir, i ho notificaran a l'autoritat convocadora, quan en ells concórreguen circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Igualment, els aspirants podran recusar els membres de la comissió quan hi concórreguen les circumstàncies previstes en l'article 29 del mateix text legal.
  
5.3 Les comissions es constituiran amb la convocatòria prèvia del president, i es requerirà la presència del president i del secretari o, si escau, dels qui els substituïsquen, i la de la meitat, com a mínim, dels seus membres.
  
6. Procés de selecció
  
6.1 Una vegada acabat el termini de presentació d'instàncies la comissió de selecció en farà la valoració segons el barem de la base 4. Si hi ha un possible empat, tindrà prioritat l'aspirant que tinga major puntuació en l'apartat 4.2 del barem ?Mèrits professionals en salut laboral?, en primer lloc, i si encara n'hi ha, l'aspirant de més edat.
  
6.2 Després del procés de valoració la comissió de selecció publicarà la llista provisional d'admesos i exclosos, amb indicació de les causes d'exclusió, i també la puntuació obtinguda en la baremació.
  
Les llistes es publicaran en els taulers d'anuncis de l'EVES, dels serveis centrals i de les tres direccions territorials de la Conselleria de Sanitat. Contra la llista provisional, les persones interessades podran presentar reclamacions i reparar defectes durant els 10 dies hàbils que es comptaran des de l'endemà de l'exposició pública. Les reclamacions s'enviaran a la Direcció de l'EVES, carrer de Juan de Garay, 21, 46675 València.
  
6.3 Una vegada transcorregut el termini de presentació de reclamacions i d'esmena de defectes i estimades o desestimades aquelles, s'adjudicaran les localitats on l'aspirant farà el curs, tenint en compte la puntuació i l'ordre de preferències d'aquest. Finalment s'exposaran les llistes definitives del procés de selecció, una per ordre de puntuació on s'indicarà la localitat en que faran el curs i una altra per ordre alfabètic. A les dues llistes se'ls donarà la mateixa publicitat que a les llistes provisionals.
  
6.4 Contra les llistes definitives d'admesos i la seua puntuació, les persones interessades podran interposar recurs d'alçada davant el subsecretari per a l'Agència Valenciana per a la Salut d'acord amb els articles 107 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
7. Matrícula
  
7.1 Els alumnes seleccionats hauran de formalitzar la matrícula del curs en el termini de 10 dies hàbils comptadors des de la publicació de la llista definitiva d'admesos i abonar en el mateix termini l'import de la matrícula del curs, que per a l'any 2001 és de 130.142 pessetes (782,17 euros) (inclou una assegurança d'accidents per a la realització de pràctiques en empreses), que s'ingressarà en qualsevol de les entitats bancàries que figuren en l'imprés normalitzat de matrícula que facilitarà l'administració de l'EVES.
  
7.2 El resguard corresponent a la formalització de la matrícula es presentarà en la secretaria de l'EVES dins del termini de la matrícula perquè aquesta en tinga constància.
  
7.3 El fet de no presentar el resguard de matrícula significarà l'exclusió de l'alumne del curs, i s'admetrà l'alumne següent per ordre correlatiu de puntuació segons el barem de la base 4.
  
8. Obtenció del diploma
  
8.1 El curs regular d'infermers/res d'empresa, es durà a terme per mitjà d'ensenyaments teòrics i pràctics de 300 hores lectives.
  
8.2 Els alumnes matriculats estaran obligats a assistir a les classes teòriques i pràctiques. Un nombre de faltes superior al 10% donarà lloc a la pèrdua de tots els drets de l'alumne, l'import de la matrícula inclòs.
  
8.3 El nombre i tipus de proves que hauran de superar els alumnes per a l'obtenció del diploma d'aptitud seran determinades conjuntament per l'EVES i l'Escola Nacional de Medicina del Treball.
  
8.4 El diploma acreditatiu corresponent serà expedit per l'Escola Nacional de Medicina del Treball.
  
9. Recursos
  
Segons que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que exhaureix la via administrativa , podrà ser recorreguda potestativament en reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant del conseller de Sanitat en el termini d'un mes comptador des de l'endemà de la publicació.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la publicació.
  
10. Norma final
  
La directora de l'EVES queda facultada per a resoldre totes les qüestions que es puguen plantejar sobre la interpretació d'aquesta resolució.
  
València, 15 de febrer de 2001.- El conseller de Sanitat: Serafín Castellano Gómez.
  
ANNEX I
  
Instància de sol·licitud per al Curs Regular per a la Formació d'Infermers/es d'Empresa
  
(ompliu a màquina o en majúscules)
  
..., de nacionalitat ..., nascut/da el ..., natural de ..., província de ..., que viu a ..., província de ..., carrer ..., núm ..., districte postal ..., telèfon ..., DNI ..., en possessió del títol de ...
  
EXPOSE
  
Que desitge participar en el Curs Regular per a la Formació d'Infermers/es d'Empresa, organitzat per l'Escola Valenciana d'Estudis per a la Salut (Conselleria de Sanitat), que se celebrarà a València, i que accepte totes i cada una de les condicions expressades en les bases de la resolució de la Conselleria de Sanitat que el convoca.
  
Que d'acord amb l'apartat 3.1 de la base 3 de la convocatòria, les meues preferències sobre la localitat per a fer el curs són (indiqueu per ordre de preferència València, Castelló de la Plana o Alacant):
  
1r.
  
2n.
  
3r.
  
SOL·LICITE que s'admeta aquesta sol·licitud i la documentació adjunta a fi de prendre part en el curs indicat.
  
(data i signatura)
  
DIRECCIÓ DE L'ESCOLA VALENCIANA D'ESTUDIS PER A LA SALUT
  
c/ Juan de Garay, 21, 46046. València
  
ANNEX II
  
Barem
  
Curs Regular per a la Formació d'Infermers/es d'Empresa
  
Punts
  
Barem Autoava- Compro-
  
 luació vació
  
1. Barem de mèrits acadèmics.
  
Qualificació per expedient acadèmic:
  
- Excel·lent amb matrícula d'honor: 2,00 ... ...
  
- Excel·lent: 1,00 ... ...
  
- Notable: 0,50 ... ...
  
- Nota mitjana: ... ....
  
(Suma qualificacions/assignatures computables)
  
2. Mèrits professionals:
  
2.1 Experiència professional
  
(màxim 3 punts): 0.10 punts x mes treballat ... ...
  
2.2 Cursos i formació en salut laboral
  
(màxim 5 punts): 0.02 punts x 1 h lectiva ... ...
  
2.3 Comunicacions i publicacions
  
- Comunicacions en congressos nacionals: 0.1 punts ... ...
  
- Comunicacions en congressos internac.: 0.2 punts ... ...
  
- Ponències en congressos nacionals: 0.3 punts ... ...
  
- Ponències en congressos internac.: 0.4 punts .... ...
  
- Publicacions en revistes nacionals: 0.4 punts .... ...
  
- Publicacions en revistes internac.: 0.6 punts ... ...
  
- Publicacions en llibres i monografies: 0.5 punts ... ...
  
(màxim 3 punts). Total ... ...
  
2.4 Activitats docents en salut laboral
  
(màxim de 2 punts): 0.02 punts x 1 h docència .... ...
  
2.5 Altres mèrits relacionats amb salut laboral
  
(màxim d'1 punt) ... .....